##  Møtereferat menighetsråd

**Møtet gjelder:** Menighetsrådsmøte onsdag 15. februar 2017 kl. 19.00

**Møteinnkaller:** Menighetsrådets leder

**Møtested:** Sverresborg kirkesenter, Gamle Oslo vei 21

**Tilstede:** Hege Beate Bakken Hanne Bergfjord Ole Jakob Lund

Anders Malum Benedicte Salvesen Ivar Selmer-Olsen

 Hans Kristian Solbu Astrid Sollie

 Prost Bertel Aasen

**Forfall:** Markus Eggan Aune Charlotte Erichsen Elvebakk

 Amanda Kvande Gerhardsen Petter Røskaft Knut Sørby

**Referent:** Aud Singstad

 Åpning ved Anders Malum

 **Sak 08/17 Protokoller**

 Referat fra møte i menighetsrådet 18.01.17 ble godkjent.

 Referat fra møtet i AU 08.02.17 ble tatt til orientering

**Sak 09/17** **Orienteringssaker** **(post, personal m.m.)**

* **Prosjekt «Vurdering av ny soknestruktur i Trondheim».** Ivar Selmer-Olsen orienterte. Menighetsrådet har i sitt tilsvar fra januar alt behandlet saken. Saken kommer opp til ny behandling i menighetene i mars/april.
* **Viktige poeng fra Årsstatistikken 2016**. Hans Kristian Solbu orienterte. Tallene sendes med referatet og blir å finne i menighetens årsmelding. Det viktigste punktet er en god økning i antall dåpsbarn og en spesielt høy prosentandel dåp i Sverresborg.
* Ivar Selmer-Olsen refererte fra **Møte i Kirkelig fellesråd** 1. februar.
* Kontakten med avdelingsleder Lossius angående driftsmidler til kirkesenteret, stillingsutlysninger og møte med Ilen MR. Møtet med Ilen er bestemt. I de andre sakene venter vi på mer informasjon.
* Menigheten har mottatt et bilde (Bjørneboes «Jesus og barna» og et krusifiks (kopi av Mosvik-krusifikset) fra datteren til Liv og Ragnar Lange
* Referat fra Husstyret. Ole Jakob viste tegninger av foreløpige planer for forbedring av kjøkkenet. De nødvendige endringer for at kjøkkenet skal kunne brukes etter reglene i Mattilsynet, vil bli foretatt og betalt av midler mottatt fra Adolf Øiens donasjonsfond.
* Ved gudstjenesten på kirkesenteret 26.02, tar menigheten avskjed med Marianne Brekken.

S**ak 10/17** **Årsregnskap 2016. Budsjett 2017.**

Årsregnskap for 2016 ble lagt frem til godkjenning. Hanne Bergfjord og Aud Singstad orienterte.

Menighetsrådet diskuterte videre noen økonomiske tematikker.

* Utkast til informasjonsskriv for givertjeneste ble lagt fram. Staben ble bedt om å gi skrivet en god lay-out med de endringer som kom til på møtet. Deretter startes aksjonen for å få flere faste givere, ved å informere om dette på menighetens arrangementer framover.
* Hanne Bergfjord og Aud Singstad bes om å arbeide videre med budsjett framover med hensyn til nedbetaling av lån og størrelse på stillingen menighetspedagog.
* Menighetsrådet anbefalte å utlyse menighetspedagogstillingen i som en 60%-stilling med muligheter for økning i stillingen.

*Vedtak: Sverresborg menighetsråd godkjenner det framlagte årsregnskap for 2016. Overskuddet plasseres i disposisjonsfond.*

*Det ble også vedtatt å starte opp en aksjon for å få flere faste givere.*

**Sak 11/17 Satsninger 2017**

Menighetsrådet drøftet ulike satsningsområder.

 **Konsolidering:**

* Konsolidering av igangværende virksomhet som er i god gjenge er viktig. MR ser det som en god strategi å styrke virksomheter som lykkes, så som
* Frivillighetsarbeidet
* Kirketorsdag
* Mandagskafeen
* Konfirmant- og ungdomsarbeid. MR ønsker å følge opp konfirmant- og ungdomsarbeidet ved å hjelpe til og støtte ved behov. Ungdomsstyret bes om å se på om det er satsningsområdet de ønsker å bruke ressurser på. Eksempel på dette er Temagudstjenester og evt. ønske om mer opplæring/ temakvelder.
* «Ny soknestruktur.» Menighetsrådet vil måtte ha dette som tema på flere møter framover. Dialoger med Byåsen og Ilen MR er også påkrevet.

**Noen «nye» fokus:**

* Ansettelser av diakon og menighetspedagog i løpet av våren. Avdelingsleder har ansvar for utlysning og ansettelsesprosess, men menighetsrådet påpekte viktigheten av en god prosess, hvor menighetsrådet får mulighet til å påvirke. En god innføringsprosess av nytilsatte er også viktig.
* Dåp. Satsning på Havstein som dåpskirke i samarbeid med prost, avdelingsleder og Byåsen sokn.
* Iverksetting av givertjenesten

**Sak 12/17 NMS sommerfest og generalforsamling**

 Menighetsrådet har mottatt invitasjon til NMS generalforsamling 28.06-02.07. Menigheten har samarbeidsavtale med NMS, og kan derfor stille med delegat med tale- og stemmerett. Misjonsutvalget kontaktes for å høre om de har en person som ønsker å være menighetens formelle delegat på generalforsamlingen.

**Sak 13/17 Årsmøte og årsberetning**

AU har fordelt skriveoppgavene til årsmeldingen som skal vedtas i MR

 21. mars.

 *Vedtak: Menighetsrådet godkjente innkallingen til årsmøtet 2. april.*

**Sak 14/17 Eventuelt**